ડીએનએનાં તારણોને આધારે કળાકારે પાષાણયુગની મહિલાનું આ ચિત્ર બનાવ્યું છે. એ મહિલાને લોલા નામ આપવામાં આવ્યું છે.

પ્રાચીન 'ચ્યૂઇંગ ગમ'માં રહી ગયેલા આ મહિલાના દાંતનાં નિશાનને કારણે વિજ્ઞાનીઓ તેનું ડીએનએ મેળવી શક્યા છે.

વિજ્ઞાનીઓએ એ ડીએનએનો ઉપયોગ મહિલાના જિનેટિક કોડને ઉકેલવા માટે કર્યો હતો.

સંશોધકોએ જણાવ્યું હતું કે માનવહાડકાં સિવાયની કોઈ વસ્તુમાંથી પ્રાચીન માનવનું સંપૂર્ણ વંશસૂત્ર મેળવવામાં આવ્યું હોય એવી આ પહેલી ઘટના છે.

પ્રાચીન મહિલાની ચામડીનો રંગ ઘેરો હોવાની અને એ ઘેરા તામ્રવર્ણી વાળ તથા બ્લ્યૂ રંગની આંખોવાળી હોવાની શક્યતા છે.

યુનિવર્સિટી ઑફ કૉપનહેગનના ડૉ. હાન્સ શ્રોડરે જણાવ્યું હતું કે ખાસ કરીને માનવ અસ્તિત્વનો કોઈ પુરાવો જ ન હોય એવા સમયગાળા સંબંધે 'ચ્યૂઈંગ ગમ' (જે વાસ્તવમાં વૃક્ષમાંથી મળેલો કાળા ગુંદર જેવો ગઠ્ઠો છે) પ્રાચીન ડીએનએનો સૌથી મૂલ્યવાન સ્રોત છે. 

તેમણે કહ્યું હતું, "માનવહાડકાં સિવાયની ચીજમાંથી પ્રાચીન માનવનું સંપૂર્ણ વંશસૂત્ર મળી આવે એ અદભુત વાત છે."

કેવી હતી એ સ્ત્રી લોલા?

એ સ્ત્રીના સંપૂર્ણ વંશસૂત્ર અથવા જિનેટિક કોડ ઉકેલવામાં આવ્યો હતો અને તેનો ઉપયોગ એ મહિલાનો દેખાવ કેવો હશે એ જાણવા માટે કરવામાં આવ્યો હતો. 

એ મહિલા આનુવાંશિક રીતે 6,000 વર્ષ પૂર્વે મધ્ય સ્કેન્ડેનેવિયામાં રહેતા લોકોને બદલે મેઇનલૅન્ડ યુરોપમાં રહેતા હન્ટર ગેધરર્સ એટલે કે શિકાર કરીને પોતાનું પેટ ભરતા લોકો જેવી વધારે લાગતી હતી.

મેઇનલૅન્ડ યુરોપના લોકોની માફક એ સ્ત્રીની ચામડીનો રંગ ઘેરો હતો અને તેના વાળ ઘેરા તામ્રવર્ણી તથા આંખો બ્લ્યૂ રંગની હતી. 

એ મહિલા હિમશીલાઓ પાછી હઠ્યા બાદ વૅસ્ટર્ન યુરોપમાંથી આગળ વધેલા વસાહતીઓ પૈકીની એક હોવાની શક્યતા છે. 

એ કઈ રીતે જીવતી હતી?

ડીએનએના બીજા અંશોમાંથી બાલ્ટિક સમુદ્રમાંના ડેન્માર્કના સિલ્થોમ નામના એક ટાપુ પરના જીવન વિશેની કડીઓ મળી હતી. 

ઉત્તર ગોળાર્ધમાં વસતાં માલાર્ડ બતકો અને સોપારીની ડીએનએ સિગ્નેચર પણ શોધી કાઢવામાં આવી હતી, જે દર્શાવે છે કે માલાર્ડ બતકો અને સોપારી એ સમયે લોકોના ભોજનનો હિસ્સો હતાં.

યુનિવર્સિટી ઑફ કૉપનહેગનના થેઈસ જેન્સેને કહ્યું હતું, "એ ડૅન્માર્કમાંની પાષાણયુગની સૌથી મોટી સાઇટ છે અને પુરાતત્ત્વીય શોધ સૂચવે છે કે આ સ્થળે રહેતા લોકો ઉત્તર પાષાણયુગમાં પણ વનસ્રોતોનો વ્યાપકપણે ઉપયોગ કરતા હતા."

"આ એ સમયની વાત છે, જ્યારે દક્ષિણ સ્કેન્ડેનેવિયામાં ખેતી અને પશુપાલનનું કામકાજ... \n\nમને ઉપરના લેખ માટે સારું શીર્ષક આપો.
6000 વર્ષ પહેલાંની મહિલા 'લોલા' કોણ હતી? કેવી હતી?